
Opdræt af Cyanoramphus auriceps. 

Artiklen om Cyanoramphus i forrige nr. af Stuefuglene betragtede 
jeg for mit vedkommende som en opfordring til at skrive om mine er¬ 
faringer og oplevelser med en af arterne, nemlig Cyanoramphus auri¬ 
ceps. I dens hjemland New Zeeland kaldes den Yellowfronted Kakariki, 
og dette navn bruges nu også i de øvrige engelsktalende lande Austra¬ 
lien, England og U.S.A. I Tyskland kaldes den for det meste for Spring¬ 
si ttich, men jeg synes, at vi på dansk bør beholde navnet Kakari og 
kalde den for Gulpandet Kakariki og dens slægtning, den lidt større 
Cyanoramphus novaezelandia (Redfronted Kakariki) for Rødpandet 
Kakariki. Disse navne vil jeg da benytte i det følgende. 

For nogle år siden kom jeg i forbindelse med en fugleven i New Zee¬ 
land, og ret hurtigt kom Kakariki parakitterne på tale. Jeg bad ham 
om at skaffe mig 2 par Gulpandet Kakariki, og han var også villig der¬ 
til. Sagen var dog ikke så ligetil, idet der skulle skaffes en udførsels¬ 
tilladelse fra myndighederne i New Zeeland, og det samtidig var en ab¬ 
solut betingelse, at en Zoologisk Have stod for indførselen. Han gjorde 
mig opmærksom på, at det ville blive meget vanskeligt for ham at få 
denne udførselstilladelse, og det må åbenbart have oversteget hans ev¬ 
ner, for der blev aldrig noget ud af det. 

Et par år efter var jeg i forbindelse med en opdrætter i Australien, 
som ville sende mig et par Gulpandet Kakariki ved først givne lejlig¬ 
hed. I foråret 1966 sendte han 2 par Rødpandet og 2 par Gulpandet Ka¬ 
kariki, hvoraf det ene par Gulpandet var beregnet til mig, til 2 opdræt¬ 
tere i Europa. Hvordan det nu gik eller ikke gik, så blev resultatet, at 
de 2 opdrættere slog plat og krone om mit par, og jeg måtte se mine 
muligheder for at blive den lykkelige indehaver af et par af disse dej¬ 
lige parakitter forsvinde ud i den blå luft. 

Endelig i foråret 1967 lykkedes det mig at komme i besiddelse af et 
par Gulpandet Kakariki. Jeg blev meget betaget af disse charmerende 
og særdeles aktive fugle. Hannen er både den største og smukkeste, og 
målt i hånden er den ca. 25-26 cm fra isse til halespids. Farverne er 
ikke prangende, men meget smukt afstemte. Oversiden er, inklusive 
vinger og hale, dybgrøn og på siden af hovedet og nedover halsen en 
mere lysende grøn farve, der går over i gulliggrøn på bugen. Flankerne 
har på hver side 4-6 fjer med røde spidser, som danner en rød plet. 
Vingerne har blå rand, og de 4-5 yders te slagfjer er med blå kant. På 
hovedet lige over næbbet er et ca. '/2 cm bredt dybrødt bånd, som går 

fra øje til øje, og i panden er en stor mørkegul plet, som stopper lige 
over øjet. Overnæbbet har en meget smuk sølvgrå farve med dybsort 
spids, og undernæbbet er sort. Øjet er meget karakteristisk med en ly¬ 
sende rød iris og naturligvis sort pupil. Ben og tæer er meget tynde og 
mørkt hornfarvede. 

Hunnen er lidt mindre, ca. 22-23 cm, og med smallere hoved og næb. 
Farverne er mattere, og den gule plet i panden er mindre og kan være 
isprængt røde og grønne fjer. De røde fjer på flankerne er færre og 
ofte så svagt røde, at de hos nogle hunner kan være vanskelige at få 
øje på. 

Stemmen kan godt minde noget om et gedekids brægen. Fuglene er 
meget nysgerrige og virker intelligente. Deres bevægelser er hurtige og 
livlige, og når de lynhurtigt løber op ad trådvævet eller på pinde og 
grene, kan de i deres bevægelser minde en del om Musefuglene. 

I alle omtaler af Kakari parakitterne fremhæves det, at de er meget 
fredelige overfor andre fugle, og jeg forsøgte derfor at sætte dem i vo¬ 
liere sammen med henholdsvis Princess of Wales og Rødvinget parakit 
og med flere redemuligheder for hver art. På grund af pladsmangel 
har jeg i flere år brugt at have et par af de store australske parakitter 
såsom Rødvinget, Princess of Wales, Rock Pebbler og Rødkapped sam¬ 
men med et par græsparakitter f. eks. Turquoisine, Splendid, Elegant 
og Bluewing og altid uden at der har været nævneværdige skærmyds¬ 
ler. Jeg må nok lige nævne, at Platycercus arterne Rosella, Pennant o. 
s. V. og ligeledes Psephotus = Sangparakit, Mangefarvet o. s. v. går det 
ikke at have sammen med andre i yngletiden, de er alt for agressive. 

Som sagt skulle Kakari ifølge litteraturen være fredelige overfor an¬ 
dre fugle, men min han rettede sig i hvert fald ikke efter det, den op¬ 
trådte tværtimod meget agressivt overfor de større parakitter og ja¬ 
gede ustandseligt rundt med dem. 

Parret blev derfor anbragt for sig selv i en mindre voliere med 2 m 
udendørs og 1 m natrum og med både en horisontal redekasse og en af 
stærekassefacon. Hannen hundsede til at begynde med lidt rigeligt med 
hunnen, men ret hurtigt blev han roligere og begyndte at made hende. 
Efter nogen tids forløb var det tydeligt, at hun skulle lægge æg, og i 
den følgende uge opholdt hun sig for det meste i den horisontale kasse 
i indendørsrummet. Jeg kiggede af og til i kassen for at se, om hun 
var allright, og d. 31. april lå det første æg under hende og 2 dage efter 
endnu et, størrelsen var som store græsparakitæg. Hunnen sad stadig 
i kassen, men i de følgende dage kom der ingen æg, og jeg tog hende 
derfor ind og gav hende levertran og en god undervarme, da det så ud 
til, at hun havde læggenød. Der kom dog intet æg, men efter nogle da¬ 
ges forløb var hun tydeligt bedre, og jeg regnede allerede med, at fa¬ 
ren var overstået, da hun pludselig blev meget dårlig og døde efter ca. 
et døgns forløb. Da jeg obducerede fuglen viste det sig, at et blødskal- 
let æg sad helt sammenklemt og var ved at blive optaget i organismen. 

Dødsårsagen var ikke det blødskallede æg, men nogle stærke blødnin¬ 
ger på hjernen, som sås meget tydeligt i form af nogle store blåligrøde 
pletter under den gennemsigtige hjerneskal, da jeg trak hovedhuden 
af. Fuglen måtte være fløjet imod og havde slået hovedet, en foreteelse 
som desværre ikke er så ualmindelig. Fugle kan blive grebet af panik, 
når de kommer i nye omgivelser og flyve sanseløst imod tråden eller 
andre ting i volieren eller buret. Især græsparakitter bliver let grebet 
af panik, men også større parakitter f. eks. Rødkapped og andre kan 
det ske med, og megen uvenskab kan opstå, når fugle skifter ejer og 
så efter et eller flere døgns forløb ligger døde. Også i transportkasser 



kan det ske, at fugle i panik flyver op og skader sig dødeligt, og man 
bør derfor altid fastgøre noget blødt, der kan tage stødet af, f. eks. 
flere lag bølgepap eller endnu bedre et stykke tykt såkaldt »skumgum¬ 
mi« plastik i loftet på kassen. 

Ligger en ellers sund fugl pludselig død, gør man klogt i at foretage 
en kontrol ved at give den et snit i huden mellem halsen og nakken og 
trække huden af indtil næbbet. Det vil da ses tydeligt, hvis fuglen er 

fløjet imod og har slået hovedet, idet der er blodudtrækninger, der vi¬ 
ser sig som blåligrøde pletter under den gennemsigtige hjerneskal. En 
fugl, der er fløjet imod, kan sidde oppustet og med lukkede øjne i nog¬ 
le dage, før den bukker under og dør, og også i sådanne tilfælde bør 
man foretage den lille nemme kontrol ved at krænge hovedhuden af. 
Naturligvis burde man altid foretage en gennemgribende obduktion for 
at undersøge, om fuglen skulle have andre skader eller f. eks. indvolds¬ 
orm og lign., men det er jo ikke alle, der kan få sig selv til det, men at 
undersøge, om fuglen skulle have slået hovedet burde være obligato¬ 
risk. Kun ved at kende årsagerne til ulykkerne har man mulighed for 
at begrænse dem i fremtiden. 

At skaffe en anden Gulpandet Kakariki hun viste sig at være endog 
meget vanskeligt. Af pladshensyn blev hannen anbragt i en større voli¬ 
ere, hvor jeg har unge hanner af forskellige parakitter, og her opførte 
han sig pænt, nu da han ikke havde nogen hun. Hannen var i højeste 
ynglekondition og kaldte ustandseligt på sin hun. Nogle af de store 
handlende i udlandet havde lovet at skaffe mig en yngledygtig hun om¬ 
gående, men først i juli lykkedes det for en god ven af mig i England 
at fremtrylle en 2-årig hun. Da parret i august blev sat sammen i en 
lille fri luftsvoliere, ca. 2 m lang inkl. et lille lukket hus, optrådte han¬ 
nen atter meget agressivt og jagede ustandseligt hunnen enten ud i 
friluftsvolieren eller ind i huset, alt efter hvor han selv ønskede at op¬ 
holde sig. Det var så galt, at jeg tænkte på at skille dem igen, for at 
han ikke skulle ødelægge hunnen, men en dag så jeg, at han madede 
hende, og nogen tid efter igen, at de parrede sig, og nu gik det betyde¬ 
ligt mere fredeligt til. Der var ophængt ialt 4 redekasser, 2 af horison¬ 
tal facon og 2 af stærekassefacon, deraf de 2 udendørs og de andre i 
huset. Hunnen gik nu flittigt i kasserne, og hannen var meget interes¬ 
seret, men hun kunne ikke bestemme sig til hvilken kasse hun ville 
have og rodede i dem alle efter tur. Jeg havde egentlig opgivet dem 
for denne sæson og foretog derfor ikke regelmæssig redekontrol. 

24. september syntes jeg dog, jeg måtte kigge efter, og i en af de 
udendørs af stærekasselacon, som jeg ellers bruger til undulater, fandt 
jeg 3 æg. Kassens størrelse er 17x17 cm i bundmål og dybden 25 cm. 
Bunden er med udhulning og bundlaget savsmuld. Hunnen lagde flere 
ijeg, og på et vist tidspunkt var der 7-8 æg i kassen. Fuglene rodede 
meget, og flere æg gik itu og forsvandt, så det var mig ikke muligt at 
føre nogen rigtig effektiv redekontrol. 10. oktober besluttede jeg mig 
til al se, hvordan det gik, og da hunnen et øjeblik var af kassen, tog 
jeg den ned og lyste de 3 æg, der nu var tilbage. Det viste sig, at de 2 
var med begyndende fosterdannelse, og jeg fik travlt med at hænge 
kassen på plads igen, og da hun kort efter gik på reden, åndede jeg let¬ 
tet op. Hunnen opholdt sig nu konstant i kassen og var kun ude, når 
hun skulle foretage de nødvendige funktioner. Det var ved at blive 
koldt i vejret, og redekontrol måtte derfor indskrænkes til det mindst 

mulige for ikke at risikere afkøling af æggene. Men den 24. oktober 
havde jeg på fornemmelsen, at der var sket noget, og da hunnen var 
ude, smuttede jeg ind og kiggede i kassen og så en nyfødt unge og 2 
æg. 26. oktober var der 2 unger, og jeg konstaterede, at de var madet. 
Det tredie æg var ubefrugtet. 

I mange år har jeg ringmærket mine parakitunger med lukkede ringe 
med årstal og nummer for at kunne holde kontrol med afstamningen. 
Da det er min plan at bygge en stamme op også af Gulpandet Kakariki, 
ringmærkede jeg de 2 unger 2. november, de var da godt en uge gamle. 
Jeg bemærkede, at ungerne havde meget mørkegrå næsten sorte dun, 
og de lignede 2 små trolde. Det virkede ganske ejendommeligt, de fle¬ 
ste australske parakitter har ganske lyse dun som små unger, og Neun- 
zig skriver da også i »Die fremdlåndischen Stubenvogel«, at unger af 
Cyanoramphus auriceps har smudsiggule dun, men mine havde altså 
sorte dun, så det må vel være det rigtige. 

Ungerne var begge i fin form og madet, og kort efter at jeg havde 
hængt kassen på plads igen, gik hunnen derind. Dagen efter så jeg, at 
fuglene parrede sig, og jeg blev lidt nervøs for, at noget var galt. Næ¬ 
ste dag foretog jeg igen redekontrol både formiddag og eftermiddag, 
og det viste sig da, at ungernes kro var tom helt til efter middag, men 
sent på eftermiddagen atter stopfyldt. 

Dette gentog sig hver dag, indtil efter middag var ungerne tilsynela¬ 
dende ikke madet, men før fuglene gik til ro, var ungerne atter fyldt. 
Det begyndte nu med nattefrost, og da jeg en morgen, hvor der var is 
på vandskålene, kontrollerede ungernes tilstand, var deres fødder usæd¬ 
vanlig kolde at føle på. Jeg tog kassen med ungerne ind for at varme 
deres fødder og lægge nyt tørt og varmt savsmuld i. Kassen var alle¬ 
rede isoleret med blod cellotex, men jeg satte en ekstra plade i bunden, 
og kort efter, at jeg havde hængt kassen på plads igen, var hunnen at¬ 
ter inde hos ungerne. Heldigvis opholdt hunnen sig hver eneste nat i 
kassen, og ungerne klarede sig derfor godt, skønt det ofte frøs et par 
grader, og de endnu ikke havde fået fjer. Da ungerne var ca. 2 uger gi., 
begyndte fjerpiggene på vinger og flanker at komme frem, og langsomt 
begyndte de nu at ligne rigtige Gulpandede Kakarikier. 22. november 
skiftede jeg igen bundlaget i kassen og bemærkede, at begge unger hav¬ 
de en svagt orangerød fjer på hver flanke. Næbbet var ganske svagt 
rosafarvet, og den gule pandeplet var nu synlig, derimod var den røde 
stribe lige over næbbet endnu ikke at se. 

Den 1. december var en unge ude for første gang, og skønt det var 
ret koldt, så ungen ud til at befinde sig udmærket. Ungen gik ikke i 
kassen igen og sad ude i udendørsvolieren den første nat. Volieren er 
overdækket med bølget glasfiber og er med klar plastikfolie på de 2 
sider, så kun en side er helt åben, og fuglene sidder derfor ret godt 
beskyttet mod blæst og regn. 3. december var den anden unge ude, og 
heller ikke den gik nogensinde mere i kassen. Da nu begge unger havde 
forladt reden, lukkede jeg hver aften hele familien ind i natrummet. 

hvor de sad endnu bedre beskyttet mod regn og blæst, men ikke mod 
kulde, da huset ikke har nogen form for opvarmning. De første par da¬ 
ge efter udflyvningen bevægede ungerne sig noget ubehjælpsomt, men 
meget hurtigt fik de de samme hurtige og sikre bevægelser som for¬ 
ældrene. Jeg så nu flere gange, at hannen madede ungerne, men ikke 
at hunnen gjorde det, og han begyndte igen at blive agressiv og jage 
med hende, og hun kom efterhånden til at se lidt medtaget ud. Da vin¬ 
teren pludselig kom ind over Danmark med nattefrost på omkring 10- 
12 grader, turde jeg ikke risikere at hun skulle blive svækket af han¬ 
nens jageri og gå til i kulden, og jeg fjernede hende derfor fra volieren. 
Hannen passede ungerne og madede dem alene, men det var dog med 
bange anelser, jeg så til dem de følgende morgener, hvor det frøs indtil 
12 grader. De så dog ud til at have det udmærket, men jeg skal ind¬ 
rømme, at jeg var mere end lettet, da temperaturen atter steg, og fro¬ 
sten hørte op. 

Allerede få dage efter udflyvningen begyndte ungerne at spise selv, 
og jeg bemærkede, at de udover hirsekolber især spiste af en skål med 
hamp og en med en ganske lille stribet solsikke, som jeg havde hængt 
op i trådvævet udfor pindene. 

Foderet består af 3 forskellige slags solsikke, hamp så meget de vil 
have, hirsekolber, negerhirse, kanarie, hvid, gul og japan hirse, havre 
hel og afskallet og desuden 2 gange om dagen spiret solsikke og de lige 
nævnte frøsorter, også spiret. Dertil et opmadningsfoder af gammelt 
franskbrød opblødt i skummet mælk og en af to gange om ugen tilsat 
»Vigatol«, der indeholder vitamin D’. Et æggefoder bestående af revet 
hårdkogt æg, 1 knust hollandsk krydder, 1 stor teskefuld Dextropur 
og en do. Biosorbin blandet i nævnte rækkefølge, da det så får den 
bedste konsistens. Æble og appelsin bliver næsten ikke rørt, hvorimod 
fuglene er glade for hyben og især for grønt. Melorme har jeg prøvet 
at give, men de var helt uden interesse. 

Da opdrættet muligvis er første opdræt i Danmark, er følgende 2 
fugleopdrættere, hr. Skovgaard Nielsen, Holbæk, og min nevø Torben 
Langberg, København, som begge har kontrolleret opdrættet, villige til 
at attestere det. 

Af andre resultater med »krumnæb« har jeg i 1966 og 67 haft unger 
af Forpus conspicillatus, Blåbrillet spurvepapegøje, og må se at få 
skrevet en beretning om dette opdræt. Et resultat, som det har taget 
mig 8 år at nå, er Blå Alexanderparakit. Forældrene er en 3årig grøn 
han med blå arvelighed af eget opdræt og en blå importeret hun. Der 
var 3 unger, men kun een levede, og det var så heldigt, at det var en 
blå. Chancen med nævnte parring er som bekendt fifty fifty. Den blå 
Alexander unge er sikkert den første blå, der er født i Danmark. 

Af pragtfinker har jeg i 1966 og 67 haft unger af bl. a. Erythrura co- 
loria, Colojia papegøjeamadine, og da det må være første opdræt i Dan¬ 
mark, må jeg se at få tid til at lave en beretning om dette opdræt også. 

Jeg burde også skrive noget om undulater i Stuefuglene, men det er 
meget svært at få tid og navnlig ro til at sætte sig til skrivebordet i 
længere tid ad gangen. Når man har et stort fuglehold og opdræt, er 
der hele tiden noget, der kræver ens opmærksomhed, og skrivearbejdet 
får derfor lov at vente. 

December 1967. Walther Langberg. 

Dansk førsteopdræt af Nanday-parakit. 

Viggo Pedersen, Balstrupvej 33 d, 4100 Ringsted, har som den første 
fugleven i Danmark opnået at få levende unger på pinden af et par 
Nanday-parakitter og har endda kunnet vise hele familien på udstilling. 

Nandayus nenday (Vieillot) 1823 

Da denne parakit hører til de ret godt kendte arter, skal vi her 
henvise til de udførlige oplysninger om den, der findes i »Papegøjebo¬ 
gen«, hefte 20, pag. 312-314 og farvetavle 56 i samme værks hefte 14 
overfor pag. 224. 

Den beretning og opdrætskontrol-erklæring, som vi har modtaget om 
dette fine opdræt, har følgende indhold: 

»Forældrefuglene blev erhvervet i foråret 1967 fra en fugleven, som 
gerne ville sælge det ene. Det købte par blev anbragt i et lukket fugle¬ 
hus med adgang til en udendørs voliere på 9x2x2 m. I denne voliere 
gik i forvejen et par nymfeparakitter, forskellige tropeduer og små 
tiopefugle. 

Nymfeparakitterne kunne dog ikke få fred for nandayparakitterne, 
hvorimod det gik udmærket med de øvrige fugle. Det skal dog bemær¬ 
kes, at der er mange grene og træer både i huset og volieren, og det bør 
også nævnes, at f. eks. stor kubafinke fik en unge på pinden og at flere 
par tropeduer også fik unger i samme voliere. 

Nandayparakitterne byggede i en stor trækasse, der var anbragt på 
væggen i huset. Der blev lagt æg og ruget, men desværre kunne unger¬ 
ne ikke selv bryde ud af æggene, noget som vist ikke er ualmindeligt 
hos forskellige parakitter. 

Næste forsøg gik ikke bedre, men som man siger: 3. gang er lykkens 
gang, og den 1. august var der igen lagt æg. - Så var det jo bare om at 
vente og se tiden an, - og den store dag oprandt. Den 26. august var der 
een unge og to dage senere var der tre i kassen. Ungerne voksede godt, 
men der er jo langt fra udruget til udfløjet. 

Der blev fodret med almindelig frøblanding og solsikker, desuden 
æbler, gulerødder, masser af grønt og spiret frø i volieren. 

Den 16. oktober kom alle tre unger ud af kassen, desværre er den ene 
dog død senere, men fuglene blev udstillet her i Ringsted og dommerne 
sagde, at det var første opdræt i Danmark«. 

Vi kan tilføje, at både forældrefuglene og alle tre unger var udstillet 
som katalog nr. 56 på Stuekultur for Ringsted og omegn’s udstilling på 

hotel »Postgården« den 10.-12. november og tilkendtes udstillingens høj¬ 
este præmie i klassen for papegøjer og parakitter. 

Af opdræts-kontrol-erklæringen fremgår: 

Opdrættet er sket i en redekasse, der er anbragt i et træhus uden 
opvarmning, med adgang til udendørs voliere på 9x2x2 m. Fuglene går 
sammen med forskellige tropeduer og tropefugle. 



Kontrollanterne har overbevist sig om, at begge forældrefugle er Nan- 
dayparakitter, hvis udseende de kender for både hunnens og hannens 
vedkommende, og de har ved første besøg den 25. september set for¬ 
ældrene made ungerne i redekassen. Ved andet besøg den 17. oktober 
sås forældrene made og det blev konstateret, at der var 3 levende un¬ 
ger. Ved tredie besøg den 17. november konstateredes, at 2 unger var i 
live, og at de havde været udfløjet i over 30 dage. Kontrollanterne var 
B. Larsen og N. J. Johansen, Ringsted, og ejeren har behørigt under¬ 
skrevet ejer-erklæringen den 17. november 1967. 

For god ordens skyld skal vi blot tilføje, at beretning og kontroler¬ 
klæring er tilsendt os af formanden for Ringstedforeningen, Kristian 
Pedersen, der ligesom vi gerne vil medvirke til, at dette opdræt får den 
anerkendelse, som det fortjener. Avn. 

Australsk Kongeparakit. 

Alisteriis scapularis 

af Frank White (Wollaton, Nottingham) oversat af B. M. Andersen, 

Varde. 

Denne stærkt farvede repræsentant for fladhale-parakitterne er en 
virkelig majestætisk skabning at skue, men desværre også kostbar at 
erhverve for flertallet af fugleliebhaverne. 

Kongeparakitten har som sit naturlige hjemsted Australiens østlige 
sletter, og d. v. s. at den er en forholdsvis almindelig fugl i Queensland, 
New South Wales og på grænsen til Victoria området. I den nordlige 
del af Queensland findes en lille variant, »Scapularis minor«, hvilket 
skyldes dens mindre kropsformat. Andre eksisterende områder, hvor 
man har bemærket Kongeparakitten, er den Indonesiske ø-gruppe, samt 
enkelte steder på New Guinea. 

Den voksne fugls fjerdragt er ikke opnået før tredie år, når hanfug¬ 
len fuldender udfarvningen af den røde fjerbedækning på hoved og 
krop, hvilken går over fuglens bug og helt ned til haleroden, hvor den 
smelter sammen med den blågrønne halefjersfarve. Nakkebånd og ne- 
derste del af ryggen nuancerer fra blå til violet. Ryg og vinger er mør¬ 
kegrønne med en lysegrøn vingestribe. Halen mørk med en anelse 
grøn på begge yderkanter. Næbbet er rødt sluttende i en mørk spids, 
ben og fødder grå. Fuglens iris (regnbuehinde) lysegul. Den voksne hun 
er i almindelighed mørkegrøn, men kan også have den blå dækfarve 
på nederste del af ryggen og den røde bugfarve. Nogle hunner viser 
vingestriben som få lysegrønne tjer. Unge hanner har samme farve- 
mønster som voksne hunner, og bestemmelsen af unge fugles køn kan 
først pålideligt påvises, når fuglene har nået en alder af et år, da be¬ 
gynder hannerne at vise den røde bryst- og bugfarve. Hos unge hunner 
er den røde farve begrænset til det nederste af bugen. 

At opdrætte og i det hele taget holde Kongeparakitter er på ingen 
måde nogen let sag. Dens enorme krav til voliereindretningen kan sæd¬ 
vanligvis kun skabes i forbindelse med Zoologiske Haver eller de store 
parakitopdrætningsanstalter. Der kan i det mindste nævnes et eksem¬ 
pel på en sådan voliereindretning, nemlig det store fuglehus i London 
Zoo; og hvor fuglene har sådanne vilkår, kan de rigtig i deres flugt vi¬ 
se hvor yndefuldt og kraftbetonet de på en gang kan bevæge sig. I vo¬ 
lierer af begrænset størrelse vil fuglene blive sløve og forbruge megen 
tid på siddepindene. For at give disse fugle udfoldelsesmuligheder, må 
en flyvelængde på mindst 10 meter være nødvendig. 

Ligesom andre fladhaleparakitter benyjtter Kongeparakitter helst 
»Grandfather Clock« redekasser, d. v. s. den høje nedgravede redekas¬ 
se, som fortrinsvis skal være mellem 1,20 meter og 1,50 meter i læng¬ 
den med grundfladen hvilende på volierens bund. Man kan ikke med 
sikkerhed sige hvad den bedste redeindretning er til disse fugle, da 

man har kendskab til fugle, der er opdrættet under de mærkeligste 
former, enten i en åben trækasse eller i en »skrabet« fordybning i et 
hjørne af volieren. Kuldenes størrelse kan variere fra mellem 3-6 æg 
og rugetiden er 18 dage. 

Det er uden tvivl umagen værd at beskæftige sig med Kongeparakit- 
ter, men det kræver visse betingelser, der skal overholdes, hvis opdræt 
med disse fugle ønskes gennemført, nemlig en grundig forberedelse, 
samt den nødvendige volierekapacitet. 

Stærene. 

Det er slet ikke sjældent, at man ser en eller flere af de kendte stæ¬ 
rearter på vore skuer, og ofte er disse fugle passet så godt, at konditio¬ 
nen er fremragende. Naturligvis er stærenes fjerdragt i forvejen dispo¬ 
neret til en pragt og glans netop på grund af fjerenes specielle bygning 
således at lysbrydningen giver disse fugle den helt usandsynlige - næ¬ 
sten eventyrlige glans. Men selv med dette in mente, er det alligevel 
muligt at pleje stære så forkert, at de ser mere end ynkelige ud, det 
har vi da været ude for, og det er ligesom fugle med stærenes anlæg 
bliver endnu ynkeligere at se på, når de er værst. 

Men det er nu ikke alene de gamle par, man ser på udstillingerne, 
der er hvert år par, som møder med opdræt, for interessen for insekt- 
og frugtædende fugle har de sidste år været stærkt stigende - heldig¬ 
vis. Det er ligesom det vrængbillede, der skræmmede så mange, at disse 
fugles pleje, stillede for store krav til ejeren, efterhånden er blevet 
rettet noget op. For naturligvis er det lettere at skifte vand og give et 
mål blandet frø til sine tropiske frøædere end at passe sine stære rig¬ 
tigt med grønt og frugt, insektæderfoder og levende foder, rengøring 
o. s. V., og det kan lyde besnærende - men sandheden er jo, at frøæder¬ 
ne er heller ikke plejet rigtigt ved blot at få tørt frø. 

Spiret frø, grønt, tilskudsfoder og levende foder er for mange frø¬ 
ædere næsten en livsbetingelse, så hvis man vil veje imod hinanden 
besværet med at passe fuglene rigtigt, er forskellen nok mindre end 
de fleste går og bilder sig ind. 

Mange har derfor også anskaffet sig stære i de sidste år, og derfor 
skal nogle af de almindeligste kort omtales: 

På farvetavlen med dette nummer findes 17 fugle af 16 forskellige 
arter under følgende numre: 

1. ROSENSTÆR, Sturmis rosens - Sydvest Asien 

2. UFERMAJNA, Acridotheres ginginianus - Indien 

3. BRUN MAJNA, Acridotheres fusens - Himalaya 

4. SØRGE-MAJNA, Acridotheres tris tis - For- og Bagindien 

5. KAMBODIASTÆR, Temennehus cambodianns - Kambodia 

6. BLYTHS STÆR, Temennehus bly thi - Sydindien 

7. GRÅHOVEDET STÆR, Temennehus malabaricns - Forindien 

8. ANDAMAN STÆR, Temennehus andamanensis - Andamanerne 

9. PAGODESTÆR, Temenuchus pagodarum - Indien, Ceylon 

10. JALLA STÆR, Sturnopaster jalla - Sumatra, Java 

11. SKADESTÆR, Sturnopaster contra - Vest Indien 

12. TREFARVET GLANSSTÆR, Spreo pulcher (superbus)-Østafrika 

13. GULBRYSTET LANGHALET STÆR, Cosmopsarus regius- 

Østafrika 

14. LANGHALET GLANSSTÆR, Lamprotornis caudatus - 

Nordøst- og Vestafrika 

15. MANDARIN-STÆR, Sturnia sinensis - Kina 

16. AMETYST GLANSSTÆR, Cinnyricinclus leucogaster - 

Nord- og Vest-Afrika 

Fortsættelse følger. Albrecht-Møller. 


Hvis er skylden? 

Har det været en dårlig sommer med hensyn til opdræt? 

Har De måske selv tænkt på, at det muligvis kunne være Deres egen 
skyld? 

Følgende er frit oversat efter en artikel af A. M. Dexter i Budgerigar 
Bulletin sept. 1966. 

Artiklen er skrevet om undulater, men kan for den sags skyld godt 
gælde alle grene inden for vor hobby. 

Hvis det har været en dårlig sommer hvad angår opdræt, hører man 
ofte, at fuglene eller vejret får skylden. 

Hvor mange gange i de senere år har man ikke lagt sine fugle de dår¬ 
lige yngleresultater til last? At lade sine fugle yngle for tidligt kan også 
være en årsag til dårlige yngleresultater. Det er sjældent man hører en 
fugleven, der siger: »Det må være min skyld, når det ikke gik som det 
skulle«. Vi gør alle fejlene selv. Hvad gør vi da år ud og år ind? Vi ud¬ 
stiller vore fugle og yngler med dem fra december til august. Ynglepar¬ 
rene får aldrig en hvilepause. Vi tilbringer i dag langt mindre tid hos 
fuglene end tilfældet var tidligere. Netop om aftenen bliver den meste 
tid tilbragt foran fjernsynsskærmen. Vi må ganske enkelt tilbringe 
mere tid hos vore fugle igen. En ting som vi skulle gøre os vore tanker 
om, er lyset. Vore hjemlige fugle har nu engang en lang hvilepause 
mellem yngleperioderne, fra oktober til hen i marts. Korte dage og 
lange nætter er deres lod. De æder sig fede i løbet af sommeren og ef¬ 
teråret og er i stand til at overstå vinteren på bedste måde. For fugle 
anbragt i fuglehuse, er der en stor forskel. De har kunstigt lys, ganske 
afstemt efter opdrætterens vilkår, hele året rundt, lange nætter kendes 
ikke her. Det kunne meget vel have noget at gøre med det, der plager 
os. Vi bør give fuglene en hvilepause, idet vi indskrænker perioderne 
med lys, således at vi nærmer os naturen mere. Før krigen, da belys¬ 
ning i fuglestuer endnu var en luksus, ynglede fuglene godt, de havde 
nemlig deres hvileperiode. Hvorfor slukker vi simpelthen ikke lyset 
fra sept. til sent i november og på den måde unde vore fugle en kort 

hviletid. Vi ved jo slet ikke, om det er godt for fuglene at lade lyset 
brænde så længe. Vi ved heller ikke rigtigt, hvornår de er i fældning, 
om det passer fuglene, at lyset brænder eller ikke. Vi anvender elek¬ 
trisk lys i de forskelJigste variationer, mén anvender vi egentlig det rig¬ 
tige? Man har hørt, at det skulle vgere godt at lade lyset brænde hele 
natten i yngleperioden. Det er et stort misbrug efter min (A. M. Dexter) 
mening. Fugle i naturen har da aldfig lys om natten. Jeg ved, at op¬ 
drætterne mener det godt, når de lader lyset brænde længe hos fuglene 
for at evt. hunner kan finde deres reder igen, når de har forladt dem 
for at æde. Men har vi ikke ofte set en sund fugl med unger, som med 
kroen fuld er blevet i kassen fra om aftenen til næste morgen. 

Også her går vi imod naturen. Mr. W. Watmough (President of Bud- 
gerigar Society) har store volierer i sit fuglehus, men hverken lys eller 
varme. Når vi kommet til februar, marts er fuglene i disse volierer 
sunde og raske samt i fin kondition og yngler fint hvert år. 

En anden misforståelse er anvendelse af fugle, som endnu ikke er 
fuldt udviklede. Mange fugle bliver simpelthen købt uden hensyn til 
alder. Køberen er ivrig efter at få parret sine fugle så hurtigt som mu¬ 
ligt. Han overvejer ikke længe om fuglene virkelig er i stand til at yde 
det, som han forventer. Dette er en méget vigtig ting, mange unge fugle 
vil derfor ikke yngle, fordi de ganske simpelt ikke er så vidt, at de er 
fuldt udviklede. For det meste er det også sælgerens skyld, når han 
sælger en 5-6 måneder gammel fugl som^n etårig. Man kan blive ved i 
det uendelige at tale om fejl, som begås. Held spiller også en stor rolle 
ved opdræt. 85% af vort arbejde er at bringe fuglene i den rigtige yng- 
lekondition. De sidste 15% må henregnes for held. Vi giver begyndere 
alle gode råd, når disse bliver fulgt, bliver gode resultater også følgen. 
Men giver vi kun fattige råd, giver disse ikke resultat, og begynderen 
taber modet og opgiver sin hobby. M^get ofte bliver begynderen også 
chokeret over de høje priser og ser sig ofn efter en billigere hobby. 
For den jævne mand er det næsten umuligt at erhverve sig f. eks. un¬ 
dulater i topklassen, dels på grund af prisen og dels at fugleliebhavere, 
der er i besiddelse af nævnte fugle, iklce sælger til alle og enhver. 

Vi kunne flytte vore udstillinger til senere på sæsonen og begynde 
yngletiden senere. Men hvad er det for tanker? Hvorfor skulle vi ikke 
afholde vore udstillinger som hidtil og udstille i opdrætsklassen et år 
senere. Det ville sige at f. eks. undulater opdrættet i 1967 først kommer 
på udstilling i opdrætsklassen 1 1968, og fugle opdrættet i 1968 først 
vises på udstilling i 1969. Da kunne enhver opdrætte hvornår og hvor¬ 
ledes han ville, og han ville også vide, at han virkelig ville være i stand 
til at vise sine resultater i bedste kondition på udstillinger. Denne måde 
at yngle med sine fugle fra marts til august, ville bringe os nærmere 
naturen. Det er nogle tanker, som skville overvejes af enhver alvorligt 
arbejdende opdrætter. Jeg vil Ikke hermed foranledige nogen til at æn¬ 
dre sin nuværende metode. Men denne artikel skulle nok kunne vække 
stof til eftertanke, og give anledning fil nogen diskussion. BP. 

AAGE MADSEN 
»Skovbo« 

60 år 21. december 1967 

Hvor er han dog enkel og ubetydelig at se på, næsten gennemsigtig - 
og dog, ligesom adressen, 34 ord, og et brev skal nok finde ham, for 
han er kendt og skattet og dertil velkommen overalt, og det er faktisk 
de mærkeligste steder, man træffer Aage Madsen - kun een eneste gang 
besøgte jeg Prip - og hvem traf jeg - ja, det er rigtigt - der er år imel¬ 
lem, jeg besøger Sigurd Christensen i Aarhus, men hvem træffer man 
så, jo, Aage Madsen ledsager en norsk fugleven - og da vi sidst havde 
film fra Holland optaget af Neergaard-Keszler og Mik. - hvem dukker 
så op på lærredet med det åbne, stærke smil og det gennemborende 
blik. Ja, I må gætte tre gange. 

Har man een eneste gang siddet ved Aage Madsens fødder og med 
opladt sind indsuget de værdier, som på den almindeligste og jævneste 
og selvfølgeligste vis forlader hans læber - så får man respekt for den¬ 
ne beskedne, selvudslettende fugleven, hvis liv fra drengeårene har væ¬ 
ret et fugleliv. 

Det var Skovgaard, som opdagede Aage Madsen - eller måske om¬ 
vendt - men hvis det altså var Aage Madsen, der begyndte, så var det 
Skovgaard, som så hvilket stof, der var i den unge fyr - og han tog 
Aage Madsen med ud for at ringmærke fugle. Der er ikke tal på de 
fugle Aage har mærket - og det var et enormt arbejde, som man i be¬ 
gyndelsen slet ikke ville anerkende værdien af. Det store værk, som nu 
er underlagt Zoologisk Museum på rent videnskabeligt grundlag, er 
startet på helt privat og amatørbasis og endog med spot og modstand 
fra den videnskab, som senere fik brug for det. 

Der er tre grundstene, man ikke kommer udenom i den henseende, 
lærer Mortensen, P. Skovgaard, Viborg, og Aage Madsen, »Skovbo«. 

P. Skovgaards bog »Danske fugle«, godt 4 bind - udgivet fra en fore¬ 
ning han sammen med sine medarbejdere kaldte »Dansk Omithologisk 
Central« 1920-1942. 

Men vi arvede Aage Madsen i forholdet til tropiske fugle da Zool. 
Mus. helt overtog ringmærkningen. Nu kunne de, som havde startet 
og brudt isen, men som ikke havde nogen akademisk grad - men kun 
viden - kvitteres - Aage Madsen slog sig på tropiske fugle, og det er 
her han er kendt over det ganske land, så det behøver man ikke at 
skrive om her ved den skelsættende fødselsdag, som kun ved et tilfæl¬ 
de blev åbenbar - men godt at vi trods alt fik lov til at ønske fugle¬ 
vennen - dommeren - ornitologen - vennen, den kloge og lune jyde 
Aage Madsen tillykke med dagen, og vore bedste ønsker for fremtiden 
følger. Albrecht’Møller. 

FORENINGEN FOR FUGLEVENNER 

»LANDSFORENINGEN« 

NÆSTE MØDE tirsdag den 9. januar 1968 kl 20 i Set. Andreasordenens 
selskabslokaler, Fredriksberg allé 11, 

EMNE: * * * 

ÅRETS SIDSTE MØDE tirsdag den 12. december. Formanden bød vel¬ 
kommen og oplyste, at der på sidste bestyrelsesmøde er foretaget om¬ 
placering af bestyrelsesposterne, således at Helge Christensen overtager 
næstformandsposten og J. Ulriksfeldt kassererposten, ligesom der blev 
fastlagt et arbejdsprogram, hvorefter vi skulle kunne nå mere, men at 
vi kun kan det, hvis medlemmerne vil være os behjælpelige hermed. 
Derfor beder vi om, at 

Albrecht-Møller (redaktør og formand) tilsendes: artikler, annoncer 
(bilagt 1 kr. i frimærker og underskrevet) og andet til optagelse i 
bladet. 

Aage V. Nielsen (sekretær) tilsendes: Oplysninger til mødelisten for 
SAMARBEJDET, korrespondance, ekspedition af ringe og iøvrigt 
alt vedrørende SAMARBEJDET og udstillinger både datoer og dom¬ 
mere, samt Papegøjebogen såfremt det drejer sig om regnskabet; 
ellers direkte til Aage Poulsen, Skibby. 

Flemming Overgaard (forretningsfører). Hertil rettes alle forespørgsler 
ang. gamle årgange af bladet, reklamationer ang. forsendelse af bla¬ 
det, samt eventuelt udlån af udstillingsmateriale. 

J. Ulriksfeldt (kasserer): Hertil sendes alle indmeldelser af nye med¬ 
lemmer samt al indbetaling, der vedrører F. F. F. 

Vi siger medlemmerne tak på forhånd, hvis de vil hjælpe os på den her 
skildrede måde, der vil give en mere effektiv ekspedition af de forskel¬ 
lige sager såvel for medlemmerne som for bestyrelsen. 

Formanden omtalte derefter den i sidste nummer af Stuefuglene om¬ 
talte hjælpebog og lod med sin varmeste anbefaling bogen gå rundt til 
gennemsyn. 

Endvidere omtaltes et af B. Løppenthin udgivet stort værk omhand¬ 
lende de forskellige danske fugle. Et udmærket værk, men der findes 
ingen beskrivelse for de enkelte arter, og endelig omtaltes den af Flem¬ 
ming Holbek udgivne bog om stuefugle. 

Herefter oplæstes navnene på de mange siden sidst tilkomne nye med¬ 
lemmer, og formanden oplyste i den forbindelse, at man på sidste be¬ 
styrelsesmøde havde besluttet at slette Willy Alsted Mikkelsen, Horsens, 
som havde vist sig at være identisk med den under forskellige navne 
og adresser under »køb og salg« optrædende person. Et langt og trangt 
undersøgelsesarbejde har det været for at kunne rede disse tråde ud, 
ligesom det har afstedkommet flere kedelige udtalelser og trusler, der 

sikkert alle kunne have været undgået, hvis man havde fået oplysninger 
på et tidligere tidspunkt fra medlemmer på åstedet. 

Derefter fik aftenens foredragsholder K. Neergaard ordet for at vise os 
den tidligere lovede film fra K. N.'s og kollegers tur til Holland. At 
give en detailleret beskrivelse af filmens indhold vil ikke kunne lade sig 
gøre her, men kun så meget, at filmen indeholdt så mange gode opta¬ 
gelser fra både zoologiske haver og fugleliebhavere samt fugleimportø¬ 
rer, at her var noget for enhver smag. Da det i første række er fugle, 
der interesserer os, heftede man sig nok mest ved de mange pragtfulde 
og i mange tilfælde for os meget sjældne papegøjer, mange endda med 
opdræt, og K. N.’s ledsagende kommentarer levendegjorde det hele for 
den meget interesserede forsamling. gavn, 

D. K. K. 

Så er kåringsskuet overstået for i år, og et dejligt skue var det med* 
virkelig mange fine numre. Bestyrelsen var nødt til at vedtage, at be¬ 
tingelsen for, at en fugl kunne præmieres var den, at fuglens pointstal 
var på 86 points i stedet for de sædvanlige 85 points. 

Dette er i virkeligheden en kompliment til alle opdrætterne, idet det 
viser at standarden for vore fugle ligger højt i år. Dommerne udtalte, 
at så røde fugle som Børge Nielsens kollektion af røde fugle, havde 
de ikke set før. 

Under skuet havde vi et udbytterigt møde med alle kanariefolk på 
skuet, og navnlig provinsens folk gav værdifulde forslag til eftertanke. 
Vi fik hr. Broch-Lips valgt ind som bisidder og hr. Bent Christensen 
ligeledes som bisidder i bestyrelsen. DKK har nu vedtaget, at nye med¬ 
lemmer er meget velkomne til at udstille kanarierne på kåringsskue 
med DF-ringe på, men gamle medlemmer kan kun udstille deres fugle 
med DKK ringe på. Der var mange ting på programmet som senere 
bliver mere udførligt behandlet. TR. 

PRÆMIEUDDELING 1967 - Ejer - katalog nr. - points - præmie: 

Hr. Georg Jørgensen, 2, 0,1 lysegul 86, 1. pr., 102, 1,0 orangeagat 86 1. 
pr. Hr. Nissen Jørgensen, 20, sølvisabel 86, 1. pr., 21, sølvisabel 86, 1. pr. 
Hr. Høj mal, 54, rosa 86, 1. pr. K. Norma Holde, 135 86, 1. pr. Børge 
Utzen, 150, pastel 86, 1. pr. C. J. Andersen, 165, 1,0 capuzinerbastard 86, 
166, 1,0 capuzinerbastard 86. N. O. Christensen, 156, gloster fancy 86, 1. 
pr. Broch-Lips, 39, rød 86, broncemedalje. H. J. Arnsing, 30, rød 86, sølv¬ 
medalje. Tove Rasmussen, 105, orangeagat 86, sølvmedalje. M. Jørgen¬ 
sen, 55, rosa 87, DKK ærespræmie, 56, rosa 86, broncemedalje, 57, rosa 
86, 58, rosa 87, 59, rosa 1. pr. Fru Anna Hansen, 48, rosa 90, 49, rosa 90, 
50, rosa 89, 51, rosa 89, DKK ærespræmie -f sølvmedalje. Birger Olsen, 
63, rosa 90, 64, 91, 65, 90, 66, 90, vandrepokal (Elise Nielsen), guldmedal¬ 
je, ærespræmie (Nissen Jørgensen). Chr. Hansen, Næstved. 124, 88, 125, 
88, 126, 88, 127, 88, A. Pjengaards ærespræmie -i- sølvmedalje. Børge 
Nielsen, 42, rød 93, 43, rød 91, 44, rød 93, 45, rød, 92, vandrepokal J. Ed- 

wardsen), guldmedalje, ærespræmie (Broch-Lips). 112, orangeagat 89, 
113, 89, 114, 115, 111, orangeagat 86, bronce, 146, orangeisabel delute 92, 
147, 92, 148, 92, 149, 90, DKK vandrepokal, guldmedalje, ærespræmie (C. 
J. Andersen), W. Holm, 137, orangeisabel delute 88, 138, 86, 139, 87, 140, 
87, AVN ærespræmie, broncemedalje. 

THISTED AMTS FUGLEFORENING 

afholdt ekstraordinær generalforsamling den 6. december. Eneste punkt 
på dagsordenen var godkendelse af foreningens love. Udkastet til love¬ 
nes punkt 1 gav anledning til stor diskussion, nemlig foreningens na\n. 
MØRSØ FUGLEFORENING, NORDVESTJYDSK FUGLEFORENING 
samt THISTED AMTS FUGLEFORENING. Ved afstemning blev det 
sidste navn vedtaget. Udkastet til lovene blev vedtaget. 

Efter generalforsamlingen fik hr. Aksel Mortensen ordet for at tale 
om kanarier, hvilket han gjorde på en særdeles fængslende måde. I 
forbindelse med foredraget blev flere medbragte fugle beskrevet, og det 
blev en udbytterig aften for de mange fremmødte. £. H, A. 

FUGLEFORENINGEN FOR ALS OG SUNDEVED 

har på sidste generalforsamling valgt følgende bestyrelse: 

Formand: Ole Loldrup, Sigtunagade 10, Sønderborg. 

Kasserer: Emil H. Thomsen, Turøvej 18, Kirkeby, Nordborg. 
Sekretær: Inge Frølich, Ormtoft. 

Best.-mdl.: Frede Petersen, Lambjerg, Kirkehørup. 

Best.-mdl.: Erik Sandersen, Kirkehørup. 

FORENINGEN FOR STUEKULTUR FOR HERNING OG OMEGN 
har sidst valgt følgende bestyrelse: 

Formand: V. Toftdahl-Pedersen, Kølvrå. 

Næstformand: Lærer W. Christensen, Sinding. 

Kasserer: Lærer P. Kirkebye, Sinding. 

Sekretær: E. Larsen, Kølvrå mose pr. Karup. 

Best.-mdl.: M. Olsen, Bredgade 63, Herning. 

SKIVE FUGLEFORENING's 

julemøde blev en hyggelig familieaften med ca. 40 deltagere. Lotteri¬ 
spillet havde bl. a, fuglebøger som gevinster og ved kaffebordet blev 
præmierne uddelt til den sidste udstillings vindere. Den hyggelige fugle¬ 
snak blev afbrudt af en båndoptager og alle lyttede spændt, da de op¬ 
dagede, at båndet var indtalt af en grå jaco med et meget stort ord¬ 
forråd. Den kunne bl. a. begynde at fløjte en melodi, stoppe op og syn¬ 
ge videre uden at tabe en stavelse; den kunne sige sit navn og sin a- 
dresse, føre samtaler, hvor den selv var begge parter og meget andet. 

Regnskabet for udstillingen viste med et overskud på kr. 1050,- den 
store interesse for fugle, der virkelig er til stede i Skive. 

Frank Darling. 

SAMARBEJDET mellem danske fuglevenner - 

Arbejdsudvalget har den glæde atter at kunne byde en ny tilslut let 
forening velkommen, idet AMAGER STUEKULTURFORENING fra 20. 
november 1967 har tilsluttet sig SAMARBEJDET. Foreningens formand 
er hr. Jac. Riber, Ingstrup allé 47, 2770 Kastrup. 

MØDELISTEN for januar 1968 

Dato, by, forening, arrangement, mødested, ugedag, klokkeslet og even¬ 
tuelt program: 


3. Assens 

FORENINGEN FOR STUEKULTUR, møde, Marcus- 
sens hotel, Strandgade, onsdag kl. 20. 

4. København 

STUEKULTURS FUGLEVENNER, møde. Vartov, 
torsdag kl. 20. 


8. Frederikssund STUEKULTURFORENINGEN AF 1960, møde, Ung- 



domshuset, Kocksvej 8, mandag kl. 19,30. 

8. Glostrup 

FUGLEVENNEN GLOSTRUP, møde, K. F. U. K. & M. 
Stationsvej 14, mandag, kl. 20. 

8. København 

D. K. K. (Kanarieklubben), møde, Sprogforeningen, 
Rømersgade 23, st., mandag kl. 20. Generalforsamling. 

8. Sønderborg 

FUGLEFORENINGEN FOR ALS OG SUNDEVED, 
møde. Strandpavillonen, mandag kl. 20. 


9. Frederikshavn FREDERIKSHAVN FUGLEFORENING, møde, Bechs 



Hotel, tirsdag kl. 20. 

9. København 

FORENINGEN FOR FUGLEVENNER, møde, Set. An¬ 
dreas Ordenens selskabslokaler, Frederiksberg allé 
11, V., tirsdag kl. 20. 

10. Nykøbing M. 

THISTED AMTS FUGLEFORENING, møde. Central- 
hotellet, onsdag kl. 19,30. 

10. Silkeborg 

SILKEBORG FUGLEFORENING, møde, Den Folkeli¬ 
ge Forsamlingsbygning, Vestergade, onsdag fcl. 20. 

10. Svendborg 

SVENDBORG OG OMEGNS FUGLEVENNER, møde, 
restaurant »Borgen«, onsdag kl. 20. 

11. Helsingør 

HELSINGØR FUGLEVENNER, ord. generalforsam¬ 
ling, »Færgegården«, Stengade 77, torsdag kl. 19,30. 



94 


11. Herning 

FORENINGEN FOR STUEKULTUR FOR HERNING 
OG OMEGN, møde, konditori »Akselhus«, Ikast, tors¬ 
dag kl. 20. Foredrag om kanarier. 

11. Holbæk 

HOLBÆK OG OMEGNS FUGLEFORENING, møde, 
hotel »Isefjord«, torsdag kl. 19,30. 

14. Roskilde 

ROSKILDE OG OMEGNS FUGLEFORENING, møde, 
præmieuddeling, Palæ-Caféen, Stændertorvet, søndag 
kl. 19,30. 

16. Søborg 

SØBORG STUEKULTUR, møde, Egegårdsskolen, Ræ¬ 
veholmen 1, tirsdag kl. 19,30. 

16. Aalborg 

AALBORG FUGLEFORENING, møde, konditori »Kri¬ 
stine«, Vesterbro, tirsdag kl. 19,30. 

17. Skive 

SKIVE FUGLEFORENING, møde, Rådhuscaféen, 
onsdag kl. 20. Taler: Jagtkonsulent A. Olsen, Ulfborg. 

18. København 

SELSKABET FOR STUEKULTURER I DANMARK, 
møde, Teatersalen, Brønshøj-Husum Ungdomshus, 
Frederikssundsvej 157-159, torsdag kl. 19,45. 

18. Nykøbing F. 

FUGLEVENNEN FOR NYKØBING F. OG OMEGN, 
møde. Logen, Sdr. Boulevard 8, torsdag kl. 19,30. 


22. Frederikssund STUEKULTURFORENINGEN AF 1960, møde, Ung- 


22. Randers 

domshuset, Kocksvej 8, mandag kl. 19,30. 

RANDERS STUEKULTURFORENING, møde. Hånd¬ 
værkerforeningen, mandag kl. 19,30. Bancospil og rej¬ 
sefilm. Tag fruen med! 

24. København 

AMAGER STUEKULTURFORENING, møde, Teknisk 
skole, Tårnbyvej 5, onsdag kl. 19,30. 


Med/emmers køb, salg og bytte - 

Læg venligst 1 krone i frimærker sammen med Deres fremtidige an¬ 
noncer til denne rubrik. 

Sælges: 3 stk. kongepapegøjeamadiner, 2,2 rødhovedet papegøjeamadi- 
ner (april 1967), 3 stk. ungfugle rødhovedet papegøjeamadiner (juli- 
aug. 1967), 2,1 gouldsamadiner (rød, gul og sorthovedet). 

7. Dalborg-Johansen, Jernbanegade 6, Odense, tlf. (09) 12 03 23. 


95 


Købes: 0,1 sivastrild. 

Sælges: 2,2 kin, dværgvagtler kr. 40,-, 2,2 jap. vagtler kr. 25,- pr. par, 1,1 
diamantfinker, 1,1 ringastrilder, 5,5 undulater grønne og danskbrogede. 
C. Munch, Raabylille pr. Stege. 

Sælges: 1,1 rosella 3 år og 1 år kr. 300,-, 1,1 nymfeparakitter avlspar kr. 
80,-, 2,3 kin. dværgvagtler kr. 30,- pr. par, 4,0 kanariefugle kr. 20,- pr. stk. 
1,1 sorthovedet dværgpapegøjer kr. 90.-. I bytte kan tages bourkspara- 
kitter, sorthovedet dværgpapegøjer (blå mutation). 

Kai B, Nielsen, Aasevej 5, Pilshuse, Nyborg. 

Sælges: Kanarier 0,2 orangegrøn intensiv 1967, 0,3 do. rimet 1967, 1,0 
blå 1966. 

Købes: 1,0 orangeisabel 1967. 

K. Clemmensen, Jacob Appels allé 46, Kastrup. 

Sælges: 1,0 bronce opal, 1,0 kobberrød fastringet 1967. 

E. Brandstrup, Møllemarksvej 66, Odense V. 

Sælges eller byttes med andre fugle, helst små papegøjer, et par hvide 
vagtler. 

Svend Aage Hansen, Exnersgade 73, Esbjerg. 

Sælges: 1,1 rosellaparakitter kr. 300,-, 1,0 byttes med 0,1, 1,1 sangpara- 
kitter kr. 200,-, fuglene er kraftige, ubeslægtede fugle fra friluftsvoliere. 
Emballage gratis. 

Carl F. Skaf te. Kildebo, Sorø, tlf. (03) 63 03 96. 

Købes: 2,2 lille kubafinke, eventuelt byttes med 0,1, enkelte stykker 
har også interesse. 

Viggo Jensen, Stavisvej 3, Næsby, Fyn, 

Sælges: 1,1 blå rosella eller byttes med 0,1 elegans, 0,1 pennantparakit. 
A. M. Bregnhøj, Nygade 14, Aabenraa, tlf. (046) 21815. 

Sælges: 1,0 grå kronfinke, 0,1 løggrøn papegøjeamadine. 

Købes eller byttes med ovenstående: 0,1 grå kronfinke. 

David Jensen, Lilleskovvej, Tommerup, Fyn. 

Sælges: 3,3 sorthovedet dværgpapegøjer pris kr, 100,- pr. par. 

Børge Laursen, Skovlund 27, Vorup, Randers. 

Sælges: 0,1 rosellaparakit V/i år gi., eller byttes med 1,0 turkisparakit. 
Sendes ikke. 

Kjeld Madsen, Sommervej 12, Fruens Bøge. 

Sælges: 2,2 kin. dværgvagtler, garanteret naturudrugede og ubeslæg- 
tede, kr. 50,00 parret, 0,2 kanarier a kr. 20,-. 

Jan Harder, Elverhøjen 17 B, Herlev, 94 59 09. 

Sælges: 1,1 gambels topvagtler 66 kr. 175,-, 1,1 gambels topvagtler 67 
kr. 150,-, 4,4 orange kanarier kr. 45,- parret, 1,2 spidshalet bæltefinker 
kr. 40,- pr. stk. (rødt næb), 4 stk. albino undulater samlet kr. 35, unge 
fugle. 

Lauritz Petersen, Konsul Jensensgade 9, Horsens. 

Sælges: 1,0 diamantdue, 1,1 harlekin vagtler, 1,0 rød kanarie, 3 rødhove¬ 
det dværgpapegøjer, 1,0 sangparakit. 

Købes: 0,1 sølvfarvet diamantdue. 

/. Fuglstrup, Drosselvej 5, Kælderen, København F. 

Sælges: 0,1 barraband, 1,1 splendid, 1,1 rødvinget, 1,1 princes of Wales, 
1,1 Stanley, endvidere enkelte avlspar af elegans. 

Paul Rødvig, Strandbyvej 8, Risskov, tlf. (06) 17 73 56. 

Købes: 0,3 gule kanarier, kun kvalitetsfugle. 

Sælges: 1,0 sangparakit, 1,0 rosenhovedet dværgpapegøje. Ynglebure til 
kanarier 61x40x30 cm med løst forgitter og udtræksbakke, malet kr. 
44,50, umalet kr. 33,50, 3 stk. ^ 10%, sendes overalt. 

Anders Andersen, Sølysteng 66, Silkeborg. 

Sælges 1,0 rosella 2 år, 4 stk. do. 1967, 1,1 blå personata, alle fra frilufts¬ 
voliere. I bytte kan tages 1,1 pennant eller 1,1 rødvinget ungdyr. 

G. Fligh, Stege, Møn, tlf. (03) 8142 53 • aften 5346. 

Sælges: 1,0 pennant parakit 4 år sælges eller byttes med 1,1 splendid 
græsparakitter. 

Sigfred Hansen, Demantsvej 9, Hjallese, tlf. (09) 13 72 68. 

Sælges: 3,2 kinesiske dværgvagtler. 

Th, Lindhardt, Krogholtvej 4, Hvidovre, tlf. 78 69 76. 

Sælges: 4 stk. rødbuget parakitter, 4 stk. sorthovedet dværgpapegøjer, 
1 stk. rødnakket lori, alt eget opdræt. 

S. Aage Frandsen, Slæggerupvejen, Marbjerg pr. Hedehusene, tlf. (03) 

35 60 09. 

Købes: 0,1 lille kubafinke, 2,0 jacarinifinker. 

Kurt Jensen, Nymarksvej 26, Roskilde. 


Med tak for overbærenhed med eventuelle fejl, beder jeg venligst 
indsendere skrive annoncer sd tydeligt og rigtigt som muligt - og sd 
vedlægge kr, 1 i frimærker - tak! Red. 


ET BILLIGT LEKSIKON 

fdr De nvis De lader 

STUEFUGLENE 

indoinae. 

Vi indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere kan vi levere kassetter til at opbevare de løse 
blado i For kun kr. 9.75 pr. stk. ^ oms og porto 

Med venlig hilsen 

CENTRUM 

BOGBINDERI & PAPIRVARER 
Frejasvej 10 . Kolding 
Tlf. (055) 23 351) 


Enkelte årgange af 
>STUEFUGLENE< 

16. - 17. - 18. - og 20. årgang å kr. 10,- 
24. - 25. - 26. - 27. - 28. - 29. - 30, og 31. årgang å kr. 8.- 
33. • 34. - 35. - 36. - 37. • 38. - 39. og 40. årgang å kr. 10,- 
alt -f porto 

Der findes også enkelte nr. af flere årgange efter 16. årgang. 
Henvendelse: FLEMMING OVERGAARD 

Krudttårnsvej 72, Dragør 











Cceg mærke Hl os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWrrZVEJ 74 - fasan 762^ 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 4 0339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydsender 

rade flamingo, sorte svaner m. m. 


Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØFT’s EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding. 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, son. 

Solsikke, mixed. 

Valmuefrø, blåt. 

Ordrer på 50 kr. franko 4- 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgran frø 
Tidselfrø udsolgt p. t. 
Alskallcl fodergræs ... 

. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 





















Frøhandler 

CHR. PETERSEN 

IMPORT , EXPORT 

Amagerbrogade 94-96 

København S. 

TIf. 58 61 82 — 58 60 82 

Forlang * 

vmT»- og prislist« tilsendt 

Forsendes overalt i landet. 

Ved samlet køb for mindst 50 kr. 
franco levering + efterkrav 
Kvantumsrabat 


Holger MaUkiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



( ^ 

Prøv at se 
i de gamle blade 
hvorlænge min 
annonce har stået 
— og spørg 
• **sa|t efter de frøsorter 
De ellers har søgt 
forgæves. 

V_ ) 









ALTID SUNDE OG RASKE FUGLE, NAR DE BRUGER 


Vitahvaft 


Dette moderne vitaminiserede fuglefoder er det 

mest købte i Danmark 

\itaknift er som selve naturens emxring til fuglene; cdle sol¬ 
modne frø direkte fra dyrenes hjemlande, men tilsat vitaminer, 
bihonning, levertran, kalk, eggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

SOOLE T/PS. 

De originale plomberede storforbrugerpakninger pa 2.5 og 
5 kg er v<scnilig billigere for opdrættere og storforbrugere. 

De forskellige sorter VITAK.RAFT-OPMADNINGSFO- 
* DER garanterer opdrætterne meget fine resultater. 

Alle arter fuglesyadommc kan bekæmpes med den bekendte 
fugle-hjælp fra Vitakraft. 

Forlang venligst brot hurer hos Deres fuglehandler eller direkte hos 
generalreprasentanten 

UNieUM - UMBERTO NILSSON JUN. 

HOWITZNEJ 67A . KØBENHAVN F . FASAN 76 22 


FUGLEBURE 

10% RABAT 

IVlod forevisning af medlemskort fra >F.f.F.< 

Flwehure 

% 

Ynglebure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

TIf. VE 10184 . Saxogade 88 . København V 



IIPO O^rilT.gKlIBY 






